ตรุษจีนคึกคัก แห่ซื้อทองคำเสริมมงคล
&nbsp;
17 ส.ค. 2554

โพสต์ทูเดย์ — ลูกค้าสบโอกาสทองราคาลงแห่ซื้อตุน กสิกรไทยคาดเงินสะพัดตรุษจีน 1.9 หมื่นล้านบาท
นายจิตติ ตั้งสิทธิ์ภักดี นายกสมาคมค้าทองคำ เปิดเผยว่า สถานการณ์การซื้อขายทองคำในช่วงตรุษจีนปีนี้คาดว่าจะคึกคักกว่าปีก่อนที่มีราคาผันผวนมาก ทำให้ร้านทองในช่วงตรุษจีนปีที่แล้วต้องปิดร้าน ประกอบกับแนวโน้มราคาทองคำเริ่มที่จะลดลง ทำให้ลูกค้าหันมาซื้อทองเก็บไว้ 
“ในช่วงตรุษจีนผู้ได้รับเงินอั่งเปาจะนำมาซื้อทองเก็บไว้เพื่อเป็นขวัญถุงหรือเสริมมงคล ประกอบกับคาดว่าราคาทองคำในตลาดโลกน่าจะปรับตัวลดลงที่ระดับ 1,000 เหรียญสหรัฐต่อออนซ์ จากปัจจุบันอยู่ที่ 1,0501,100 เหรียญสหรัฐต่อออนซ์ ซึ่งเป็นจังหวะที่น่าจะซื้อทองเก็บไว้ได้” นายจิตติ กล่าว
นายจิตติกล่าวถึงความคืบหน้าการประชุมการแก้ไขปัญหาการแข่งขันตัดราคาและลดค่ากำเหน็จเมื่อวันที่ 26 ม.ค. ยังไม่ได้ข้อสรุป
สำหรับวันที่ 3 ก.พ. ราคาทองรูปพรรณรับซื้อบาทละ 17,191 บาท ขาย 17,950 บาท ทองคำแท่งรับซื้อ 17,450 บาท ขายออก 17,550 บาท 
ด้านศูนย์วิจัยกสิกรไทยรายงานผลสำรวจ “พฤติกรรมการใช้จ่ายในช่วงเทศกาลตรุษจีนปี 2553 ของคนกรุงเทพฯ” คาดว่าจะมีเงินสะพัดประมาณ 1.96 หมื่นล้านบาท หรือเพิ่มขึ้น 3.2%